**Økonomiansvarlig i Norfo**

Vervet som økonomiansvarlig i Norsk Rotaryforum (Norfo) er ledig fra 1. juli 2023. Funksjonstida er tre år. Det er ønskelig at ny økonomiansvarlig arbeider sammen med nåværende økonomiansvarlig fram til formell tiltredelse.

Økonomiansvarlig blir valgt av medlemsmøtet i Norfo (Vårmøtet), etter forslag fra styret.

Økonomiansvarlig

* har møteplikt samt tale- og forslagsrett i Arbeidsutvalget
* skal sørge for at regnskapene blir ført på en forsvarlig og ryddig måte (den praktiske regnskapsføringen er satt bort til profesjonelt regnskapsfirma)
* skal være med i de utvalg styret mener er nødvendig
* har et løpende samarbeid med leder av arbeidsutvalget gjennom rotaryåret

Hovedoppgavene for økonomiansvarlig er budsjettering og oppsett av resultat- og balanseregnskap, og å sørge for at alle bilag blir attestert og kontert av den som har budsjettansvar for det aktuelle aktivitetsområdet, før bilaget anvises for utbetaling, og videreformidles til regnskapsfører. Økonomiansvarlig har også ansvar for «Autogiroordningen» for betaling til TRF og Polio. Andre skattefrie innbetalinger ordnes også av økonomiansvarlig. Systemene for skattefritak kjøres av Solidus AS i Oslo.

Økonomiansvarlig skal bl.a.

* før strategi- og budsjettmøtet i februar, innhente ønsker og behov fra de budsjettansvarlige innenfor aktivitetsområdene, og å samordne disse før utsending til DGE-ene i forkant av og gjennomgåing under møtet. Forslagene som blir vedtatt på strategi- og budsjettmøtet, bearbeides og legges fram for endelig godkjennelse og vedtak på Vårmøtet.
* rapportere halvårsregnskap til Vårmøtet.
* legge fram endelig regnskap for Høstmøtet for godkjennelse.
* legge fram regnskapsrapport for Norfo-Arbeidsutvalg to ganger pr. år (desember og april), og ellers etter behov / ønske fra leder av arbeidsutvalget.

Det er utarbeidet funksjonsbeskrivelse for vervet.

Som alle andre verv i Rotary, er også økonomiansvarlig i Norfo ulønnet. Reiseutgifter og andre utgifter dekkes etter regning, i samsvar med vedtatte retningslinjer.

Nærmere opplysninger om vervet fås hos:

Nåværende økonomiansvarlig Halvor Thommesen, (ht@htcon.no, Mob: 900 37 211) .
Leder av Arbeidsutvalget, Hans Olav Osbak (hoosbak@yahoo.no, Mob: 930 80 989).

Interesserte bes sende søknad med relevante opplysninger til Norfo v/sekretær Thor O. Olsen (thor.o.olsen@ntnu.no) innen 25.februar 2023.